stanford-oval/wikipedia huggingface dataset:
דייב אגרס
כתביו

בין ספריו החשובים של אגרס:
"יצירה קורעת לב של גאונות מרעישה" (2000) - סיפור קורותיהם של אגרס ושל אחיו לאחר מות הוריהם. אף על פי שרשמית הספר משויך לסוגת ספר זיכרונות, הוא יוצא דופן בקטגוריה הזאת, משום שפרטי העלילה שונים במידת מה ממה שהתרחש במציאות, משיקולים ספרותיים.
"למורים קל: הקרבנות הגדולים והמשכורות הקטנות של המורים של אמריקה" (Teachers Have It Easy: The Big Sacrifices and Small Salaries of America's Teachers)‏, 2005
"שורדים את הצדק" (2005) - ספר תיעודי על מורשעים בטעות שגזר דינם התהפך, חלקם לפני שהוצאו להורג.
"מהו המה" (2006) - סיפור חייו הבדיוני, המבוסס על אירועים אמיתיים של ולנטינו אצ'אק דנג, שגדל בכפר קטן בסודאן, שאותו עזב עקב מלחמת האזרחים, עבר למחנה הפליטים באתיופיה ואחר כך לארצות הברית. שם הפך לסופר מצליח. הספר תורגם לעברית על ידי שאול לוין ויצא לאור בהוצאת "מחברות לספרות" ב-2009.
"זייתון" (2009) - על רגשות אנטי-איסלמיים באמריקה דרך סיפורו של סורי-אמריקאי, היוצא למסע סיוע לנפגעי הוריקן קתרינה, ונעצר על ידי חיילי משמר מקומי בחשד ביזה. הספר תורגם לעברית על ידי דנה אלעזר-הלוי ויצא לאור בהוצאת "כנרת זמורה-ביתן דביר" ב-2012.
"ארץ יצורי הפרא" (2009) - תסריט וספר, רומן שכתב בהשראת ספרו של מוריס סנדק "ארץ יצורי הפרא". יצא לאקרנים כסרט באותו השם, שהיה לשובר קופות.
"המעגל" (2013) - רומן דיסטופי המתאר את סיפרה של מיי הולנד, המצטרפת כעובדת לחברת אינטרנט רבת עוצמה המפעילה את הרשת החברתית הגדולה בעולם. החוויה המתגמלת שלה בתחילה הופכת אפלה ביותר בסופו של דבר. בשנת 2017 יצא לאקרנים סרט המבוסס על הספר, בכיכובם של אמה ווטסון וטום הנקס
"הכול" (2021) ‏"The Every" הוא רומן דיסטופי המהווה המשך לרומן "המעגל" של אגרס משנת 2013. הוא מספר את סיפורה של אישה בשם דילייני וולס שמצטרפת ל-The Every, חברה שנוצרה ממיזוג בין The Circle לבין ענקית מסחר אלקטרוני המכונה "הג'ונגל" (מעין גרסה של חברת "אמזון"). וולס מרגישה שהחברה חזקה מדי, והיא מצטרפת מתוך כוונה להרוס אותה מבפנים.
חיים אישיים

אגרס גר באזור מפרץ סן פרנסיסקו עם אשתו, הסופרת והעיתונאית ונדלה וידה, ועם שני ילדיו. אחותו בת' התאבדה בשנת 2001.
פרסים והוקרה

אגרס זכה בעשרות פרסים, בין החשובים שבהם:
הספר הטוב של השנה של העיתונים וושינגטון פוסט, סן פרנסיסקו כרוניקל, הטיימס, לוס אנג'לס טיימס, הניו יורק טיימס - על הספר "יצירה קורעת לב של גאונות מרעישה", 2000
פרס פוליצר לספרי עיון, על הספר "יצירה קורעת לב של גאונות מרעישה", 2001
פרסים לספרות ולפעילות למען השלום, על הספר "זייתון", מאת לוס אנג'לס טיימס וארגונים אחרים; 2009 - 2010
דוקטורט לשם כבוד מאוניברסיטת בראון
פרס מדיצ'י לספרות, המוענק בצרפת, 2009
פרס ועידת TED בשנת 2008.
בשנת 2010 פרס דייטון לספרות שלום.
באפריל 2012 קיבל את פרס אלבטרוס מטעם קרן גינטר גראס, על ספרו "זייתון". אך סירב לקבל את הפרס, בעקבות השיר האנטי ישראלי שפרסם גינטר גראס. הוא הסביר: "בעקבות הפואמה השנויה במחלוקת שפרסם באחרונה גראס, הרגשתי שיש לדחות את טקס הענקת הפרס, כדי שהמחלוקת לא תסיט את תשומת הלב מהפעילות הנפרדת של הקרן ומהנושא של 'זייתון'". הוא הודה לקרן על בחירתה וביקש שהכסף יועבר לארגונים בגרמניה הפועלים לקידום הבנה בין בני דתות שונות.
הערות שוליים

↑   גילי איזיקוביץ, מריו ורגס יוסה ודייב אגרס ישתתפו בספר מאמרים על הכיבוש ביוזמת "שוברים שתיקה", באתר הארץ, 21 בפברואר 2016
↑  Sian Cain, Leading authors to write about visiting Israel and the occupied territories, The Guardian, ‏22 בפברואר 2016
↑   גילי איזיקוביץ, מייקל שייבון ואיילת ולדמן, הפאוור קאפל של הספרות האמריקאית, רוצים להציל את ישראל מעצמה, באתר הארץ, 2 במאי 2016
 אורן קקון, "חמישים": סופרי כל העולם הופכים את הכיבוש הישראלי להפנינג ניו-אייג'י, באתר הארץ, 26 בספטמבר 2017
↑  Lucy Knight, Dave Eggers offers to replace books a South Dakota school board wants to pulp, The Guardian, ‏6 May 2022
↑  Tim Adams, A lost boy who found his voice, The Guardian, ‏20 May 2007
↑  עכבר העיר, פותחים ספר: מהו המה - דייב אגרס, באתר הארץ, 14 באפריל 2009
נורית וורגפט, מורה לחיים, באתר הארץ, 13 במאי 2009
↑  עלית קרפ, דייוויד פוסטר ואלאס, דייב אגרס ועוד, באתר הארץ, 21 בספטמבר 2011
↑  אריק גלסנר, על "זייתון", של דייב אגרס, המדור לספרות ב"שבעה לילות" של "ידיעות אחרונות", 12 בספטמבר 2012
נורית וורגפט, "זייתון": על פני מים סוערים, באתר הארץ, 4 בספטמבר 2012
↑  מיה סלע, האתגר: "ארץ יצורי הפרא", באתר הארץ, 10 בדצמבר 2009
↑  אורון שמיר, עכבר העיר, ארץ יצורי הפרא: יצירה מלנכולית שלא עומדת בציפיות, באתר הארץ, 10 בדצמבר 2009
אי-או סקוט | הניו יורק טיימס, "ארץ יצורי הפרא": מתוק זה לא, באתר הארץ, 10 בדצמבר 2009
↑  ליבי בגנו, עכבר העיר, שוברי קופות: 'ארץ יצורי הפרא' בראש, באתר הארץ, 18 באוקטובר 2009
↑   ניבה אלקין-קורן, "המעגל": הטוטליטריות של השיתוף במידע, באתר הארץ, 2 באפריל 2015
↑  Edward Docx, The Circle by Dave Eggers – review, The Guardian, ‏3 בספטמבר 2013
↑  נטע אלכסנדר, הסרט ההוליוודי המגוחך שמנסה לחסל את פייסבוק, באתר הארץ, 3 במאי 2017
אורון שמיר, עכבר העיר, המעגל: שמות גדולים, אכזבה גדולה, באתר הארץ, 2 ביוני 2017
↑  Sara Collins, The Every by Dave Eggers review – big tech is watching you, The Guardian, ‏19 Nov 2021
↑  אסף שטול-טראורינג, הסופרים דייב אגרס ודני לאפרייר זכו בפרס מדיצ'י לספרות לשנת 2009, באתר הארץ, 8 בנובמבר 2009
↑  מיה סלע, סופר אמריקאי זכה בפרס ע"ש גינטר גראס וסירב לקבלו, באתר הארץ, 17 באפריל 2012
| --- | --- |
בקרת זהויות :  NLI: 987007601820105171  PLWABN: 9810698019805606  BIBSYS: 1013450  BNE: XX1533234  BnF: cb13616059x (data)  CiNii: DA14160355  GND: 133249980  ICCU: RAVV246063  ISNI: 0000 0001 2133 9538  LCCN: n96104532  LNB: 000238212  MusicBrainz: 08ddfbf7-e585-46b4-ab94-3c628ff073a6  NDL: 00864365  NKC: xx0000454  NLA: 52205303  NLK: KAC201003106  NSK: 000298897  NTA: 20275474X  RERO: 02-A006398923  SELIBR: 294322  SUDOC: 056569998  Trove: 1520250  ULAN: 500271336  VIAF: 56593673   WorldCat (עם VIAF): 56593673
בוריס קוטליארסקי

| --- | --- |
אין תמונה חופשית
 לידה:  1 בינואר 1914 פלך קייב, האימפריה הרוסית האימפריה הרוסית
 פטירה:  3 בספטמבר 1993 (בגיל 79) קייב, אוקראינה אוקראינה
 מקום קבורה:  Kyiv Forest Cemetery 
 מדינה:  ברית המועצות 
 השכלה:  אקדמיית פרונזה 
 השתייכות:  הצבא האדום הצבא האדום
 תקופת הפעילות:  1935–1960 (כ־25 שנים)
 דרגה:   פולקובניק (אל"ם)
 תפקידים בשירות
 מפקד רגימנט תותחים מס' 814 בארמייה ה-69
 פעולות ומבצעים
 מלחמת העולם השנייה
 עיטורים
 עיטור הכוכב הזהב   עיטור לנין 2 עיטורי הדגל האדום  עיטור סובורוב מדרגה שלישית  עיטור בוגדן חמלניצקי מדרגה שנייה   עיטור המלחמה הפטריוטית הגדולה מדרגה ראשונה   עיטור הכוכב האדום   מדליות שונות
 
בוריס מויסייביץ' קוטליארסקי (ברוסית: Борис Моисеевич Котлярский;‏ 1 בינואר 1914 – 3 בספטמבר 1993) היה קצין תותחנים יהודי בצבא האדום, אשר הצטיין בקרבות מלחמת העולם השנייה בחזית המזרחית ועל כך עוטר בתואר גיבור ברית המועצות.
קורות חיים

נולד בכפר נסטאשקה שבפלך קייב של האימפריה הרוסית. בן למשפחה יהודית. לאחר שסיים תיכון, עבד כמסגר בבית חרושת בעיר לנינגרד. ב-1935 גויס לצבא האדום ונשלח ללימודים בבית הספר לקציני תותחנים בעיר קייב. סיים את הלימודים ב־1938 והוסמך כקצין. שירת במערב אוקראינה. בשנת 1939 השתתף בפלישת ברית המועצות למזרח פולין.
מהימים הראשונים של הפלישה הנאצית לברית המועצות ביוני 1941, לחם בחזית. תחילה כמפקד סוללת תותחי שדה ובהמשך קודם לתפקידי מפקד גדוד, ראש מטה רגימנט ומפקד רגימנט תותחים. ביולי 1944, רגימנט תותחים בפיקודו של קוטליארסקי סייע לכוחות חי"ר לצלוח את נהר ויסלה, כ־10 ק"מ דרומית לעיר פולאווי. במשך יומיים פיקד קוטליארסקי על כוח משולב של כמה יחידות ארטילריה, אשר סייע באש לכוחות שתפסו את ראש הגשר בגדה המערבית של הנהר. בעזרת האש הארטילרית מנע מהתגבורות הגרמניות להגיע לאזור ולכבוש חזרה את השטח. בינואר 1945 כוח ארטילרי בפיקודו של קוטליארסקי סייע בצליחת נהרות פיליצה וורטה בפולין. בפברואר 1945, ניהל אש סיוע ארטילרי בכיבוש קונרסדורף במזרח גרמניה. על הפעולות הללו קיבל את העיטור גיבור ברית המועצות שהוענק לו ב-27 בפברואר 1945.
לאחר המלחמה המשיך בשירות. בשנת 1952 סיים לימודים באקדמיה הצבאית על שמו של פרונזה במוסקבה. בשנת 1960 פרש מן השירות בדרגת פולקובניק (אלוף-משנה). התגורר בעיר קייב. נפטר ב-3 בספטמבר 1993.
הלקוח

| --- | --- |

כרזת הסרט בישראל
 מבוסס על:  רומן באותו השם מאת ג'ון גרישם
 בימוי:  ג'ואל שומאכר
 הופק בידי:  ארנון מילצ'ן סטיבן רוטר
 תסריט:  עקיבא גולדסמן רוברט גטשל
 עריכה:  רוברט בראון
 שחקנים ראשיים:  סוזן סרנדון טומי לי ג'ונס בראד רנפרו אנתוני לפאליה מרי-לואיז פרקר
 מוזיקה:  הווארד שור
 צילום:  טוני פירס-רוברטס
 מדינה:  ארצות הברית ארצות הברית
 חברת הפקה:  Regency Enterprises Alcor Films
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  20 ביולי 1994
 משך הקרנה:  121 דקות
 שפת הסרט:  אנגלית
 סוגה:  סרט דרמה מותחן
 תקציב:  45 מיליון דולר
 הכנסות:  117.6 מיליון דולר
 הכנסות באתר מוג'ו:   client
 פרסים:  זכייה בפרס באפט"א מועמדות לפרס אוסקר
 דף הסרט ב־IMDb
 
הלקוח (באנגלית: The Client) הוא סרט מותחן משפטי אמריקאי משנת 1994 בבימויו של ג'ואל שומאכר, ובכיכובם של סוזן סרנדון, טומי לי ג'ונס, בראד רנפרו, מרי-לואיז פרקר, אנתוני לה פגליה, אנתוני אדוארדס, ואוסי דייוויס. הסרט מבוסס על הרומן המפורסם של ג'ון גרישם באותו השם. הסרט יצא בארצות הברית ב-20 ביולי 1994.
תקציר העלילה

מארק סוויי (בראד רנפרו), ילד בן 11, וריקי (דייוויד ספק), אחיו הצעיר, מעשנים סיגריות ביער שליד ביתם כאשר הם נתקלים בג'רום "רומי" קליפורד (וולטר אולקביץ'), עורך דין של המאפיה. קליפורד אומר למארק שהוא עומד להרוג את עצמו מאחר שהוא עומד להירצח על ידי המאפיונר בארי "הלהב" מולדאנו (אנתוני לפאליה), אחיינו של הגנגסטר הידוע לשמצה ג'וני סולארי (רון דין). ריקי נכנס למצב של קטטוניה לאחר שהיה עד להתאבדות והוא מאושפז בבית החולים סנט פיטר. הן רשויות החוק והן המאפיה מבינים כי ייתכן שקליפורד שוחח עם מארק לפני שהתאבד, וסיפר לו היכן קבורה גופתו של הסנאטור של לואיזיאנה שנרצח על ידי מולדאנו.
מארק פוגש את רג'ינה "רג'י" לאב (סוזן סרנדון), עורכת דין ואלכוהוליסטית לשעבר, שמסכימה לייצג אותו. השניים מוצאים עצמם מתעמתים עם "הכומר" רוי פולטריג (טומי לי ג'ונס), תובע פדרלי יהיר שמעוניין להשתמש בתיק זה כמקפצה למען שאיפותיו הפוליטיות. בינתיים, נחשף כי סולארי מעולם לא אישר למולדנו להרוג את הסנאטור והוא רוצה שמולדנו יגלה מה בדיוק מארק וריקי יודעים. ג'וני מורה למולדנו להעביר את הגופה ממקום מחבואה הנוכחי, אך הוא איננו מסוגל לעשות זאת באותה העת, כיוון שהיא נמצאת בבית הסירות של קליפורד, והמשטרה עדיין נמצאת במקום על מנת לחקור את התאבדותו.
פולטריג ממשיך להשתמש באמצעים משפטיים כדי לגרום למארק לחשוף היכן מסתתרת הגופה, ואילו סולארי מורה למולדנו להרוג את הילדים ואת רג'י. הוא גם מורה להעביר את הגופה לאחר סיום החקירה בביתו של קליפורד. במעלית בבית החולים, המאפיונר פול גרונקי (קים קואטס) מאיים על חייו של מארק, שבעקבות כך מסרב לדבר עם פולטריג.
מארק ורג'י נוסעים לניו אורלינס כדי לוודא שהגופה אכן נמצאת בבית הסירות של קליפורד. רג'י מתכוונת להשתמש במידע זה על מנת לתווך עסקה עם פולטריג, שבתמורה יעניק טיפול רפואי לריקי ויכניס את כל המשפחה לתוכנית להגנת עדים. רג'י ומארק מגיעים לביתו של קליפורד באותו לילה שבו גם מולדאנו ושותפיו מגיעים למקום. הם חופרים את הגופה ומאיימים להרוג את רג'י ואת מארק, אך רג'י מפעילה את אזעקת השכנים, שמבריחים מהמקום את מולאדנו ושותפיו.
פולטריג נענה לכל דרישותיה של רג'י בתמורה למידע על מיקום הגופה. שלושת בני משפחת סוויי עוזבים על מטוס פרטי לפיניקס על מנת להתחיל מחדש את חייהם בזהות חדשה. מולדנו מתעמת עם סולארי, שאומר שהוא לא ייתן לו לסכן את המשפחה, ובכך רומז שהורה לגרונקי לחסל אותו. לאחר מציאת הגופה, פולטריג עורך מסיבת עיתונאים ומשוחח עם רג'י, מספר לה שהוא מתכוון להתמודד על תפקיד מושל לואיזיאנה, וכי ישמח אם תעבוד עבורו. המטוס של מארק ממריא אל עבר השקיעה, והוא מנופף לשלום לרג'י דרך החלון.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| סוזן סרנדון | רג'ינה "רג'י" לאב | עורכת דין, גרושה |
| טומי לי ג'ונס | "הכומר" רוי פולטריג | תובע פדרלי |
| בראד רנפרו | מארק סוויי | ילד בן 11 |
| מרי-לואיז פרקר | דיאן סוויי | אם חד הורית, בת 27 |
| דייוויד ספק | ריקי סוויי | אחיו הצעיר של מארק |
| אנתוני לפאליה | בארי "הלהב" מולדאנו | מאפיונר החשוד ברצח |
| ג'יי.טי. וולש | ג'ייסון מקת'ון | תובע מחוזי |
| אנתוני הילד | לארי טרומן | עוזרו של רוי |
| בראדלי ויטפורד | תומאס פינק | עוזרו של רוי |
| קים קואטס | פול גרונקי | מאפיונר |
| אנתוני אדוארדס | קלינט וון הוסר | עוזרה של רג'י |
| אוסי דייוויס | הארי רוזוולט | שופט |
| ויליאם סנדרסון | וולי בוקס | עוזרו של רוי |
| וולטר אולקביץ' | ג'רום "רומי" קליפורד | עורך דינו של בארי |
| ויל פטון | הארדי | סמל במשטרה |
| רון דין | ג'וני סולארו ("הדוד ג'וני") | מאפיונר |
| דן קסטלנטה | סליק מולר | עיתונאי |
| ויליאם ה. מייסי | גרינוויי | רופא בבית החולים |
הכנסות ורווחים

הסרט זכה להצלחה כלכלית, והרוויח 92,115,211 דולר במכירת כרטיסים בקופות בארצות הברית ועוד 25,500,000 דולר במכירות כרטיסים מחוץ לארצות הברית, ובסך הכל הכנסות של 117,615,211 ברחבי העולם.
ביקורות

הסרט קיבל בעיקר ביקורות חיוביות.
רוג'ר אברט העניק לסרט ציון של 2.5 מתוך 4‏ והניו יורק טיימס כינה את הסרט "קצבי, חסר שטויות ו[בעל] שלוש מערכות מנצחות ... שבצורה הברורה ביותר מהדהדות את סגנונו הפשוט והנמרץ של גרישם". עם זאת, הארגון Common Sense Media מזהיר כי "איומים על אלימות ומוות, המכוונים לעיתים קרובות נגד ילד בן 11" מוצגים בסרט.
פרסים ומועמדויות

על הופעתה בסרט זה בתפקיד עו"ד רג'י לאב, סוזן סרנדון זכתה בפרס באפט"א לשחקנית הטובה ביותר בתפקיד ראשי וכן הייתה מועמדת לפרס אוסקר לשחקנית הטובה ביותר (אותו הפסידה לג'סיקה לאנג על הופעתה בסרט שמיים כחולים, לצידו של טומי לי ג'ונס).
עיבוד טלוויזיוני

בעקבות הצלחת הסרט, נוצרה סדרת טלוויזיה באותו השם בכיכובם של ג'ו בת' ויליאמס וג'ון הרד בתור רג'י לאב ורוי פולטריג, בהתאמה. אוסי דייוויס שב לגלם בסדרה זו את דמות השופט הארי רוזוולט, אותה גילם בסרט הקולנוע. הסדרה נמשכה עונה אחת בלבד (1995–1996).
הערות שוליים

1 2   "The Client", במסד הנתונים Box Office Mojo (באנגלית)
↑  The Client|Roger Ebert|July 20, 1994|http://www.rogerebert.com/reviews/the-client-1994
↑  Maslin, Janet (20 ביולי 1994). "The Client (1994) FILM REVIEW". The New York Times. נבדק ב-24 בספטמבר 2014. {{cite news}}:  (עזרה)
↑  "The Client". Common Sense Media. נבדק ב-24 בספטמבר 2014. {{cite web}}:  (עזרה)
B.o.B Presents: The Adventures of Bobby Ray

B.o.B Presents: The Adventures of Bobby Ray‏ (B.o.B מציג: הרפתקאותיו של בובי ריי) הוא אלבום הבכורה של הראפר האמריקאי B.o.B, האלבום יצא ב-27 באפריל 2010.
כבר בשבוע הראשון ליציאתו הגיע האלבום למקום הראשון במצעד האלבומים של הבילבורד הבילבורד 200.
מהאלבום יצאו חמישה סינגלים, שניים מתוכם, "Nothin' on You" ו-"Airplanes", זכו להצלחה עולמית והגיעו להישגים גבוהים במצעד הבילבורד הוט 100 והמצעד הבריטי, והאלבום עצמו היה מועמד לפרס בקטגוריה "אלבום הראפ הטוב ביותר".
בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-189 ברשימת 1000 האלבומים הטובים ביותר לשנת 2010.
רשימת שירים

| מס' | שם | כותב(ים) | מפיקים | משך |
| --- | --- | --- | --- | --- |
| 1. | Don't Let Me Fall  | B.o.B, T.I. | B.o.B | 4:35 |
| 2. | Nothin' on You (יחד עם ברונו מארס)   | B.o.B, פיטר ג'ין הרננדז, פיליפ לורנס, ארי לוין | הסמיזינגטונס | 4:29 |
| 3. | Past My Shades (יחד עם לופה פיאסקו)   | B.o.B, לופה פיאסקו | B.o.B | 3:33 |
| 4. | Airplanes (יחד עם היילי ויליאמס)   | B.o.B, אלכסנדר גרנט, Jeremy Dussolliet, ג'סטין פרנקס, טים זומרס | אלכס דה קיד,  DJ פרנק אי | 3:01 |
| 5. | Bet I (יחד עם T.I פלייבוי טרה)   | B.o.B, קליפורד הריס, T.I., Jesse McMullen, Jr | Kuttah | 4:17 |
| 6. | Ghost in the Machine  | B.o.B | B.o.B | 4:53 |
| 7. | The Kids (יחד עם ג'אנל מונה)   | ג'סטין פרנקס, חברי ומפייר ויקנד | DJ פרנק אי | 3:26 |
| 8. | Magic (יחד עם ריבר קומו)   | B.o.B, Lukasz Gottwald, Rivers Cuomo | דוקטור לוק | 3:16 |
| 9. | Fame  |   | הנוקס | 3:41 |
| 10. | Lovelier Than You  | B.o.B | B.o.B | 4:04 |
| 11. | 5th Dimension (יחד עם ריקו ברינו)   |   | B.o.B, T.I., Lil' C | 3:23 |
| 12. | Airplanes, Part II (יחד עם אמינם והיילי ויליאמס)   |   | אלכס דה קיד, אמינם, לואיס רסטו | 5:19 |
הערות שוליים

↑  Rocklist.net...Village Voice (Pazz & Jop) Lists 2010 ....., www.rocklistmusic.co.uk
| B> o.B |
| --- | --- | --- |
| אלבומי אולפן | B.o.B Presents: The Adventures of Bobby Ray • Strange Clouds • Underground Luxury |  |
| סינגלים | Nothin' on You • Airplanes • Magic • Don't Let Me Fall • I'll Be in the Sky • Strange Clouds • So Good • Both of Us •  Out of My Mind • We Still in This Bitch • Memories Back Then • HeadBand • Ready • All I Want • John Doe |  |
| שיתופי פעולה | Don't Go There • So High • Price Tag • Am I a Psycho? • Brokenhearted • Up Down (Do This All Day) • Paranoid • Numb |  |
| סינגלים שיווקיים | Generation Lost • Bet I • Play the Guitar • Where Are You (B.o.B vs. Bobby Ray • So Hard to Breathe |  |
| --- | --- |
בקרת זהויות :  MusicBrainz release group: dfc3df85-c536-45e5-95a2-b423ee92a103 
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
מסע בין כוכבים 4: השיבה הביתה

| --- | --- |

 מבוסס על:  מסע בין כוכבים: הסדרה המקורית 
 בימוי:  לנרד נימוי
 הופק בידי:  הארווי בנט
 תסריט:  לנרד נימוי הארווי בנט ניקולס מאייר סטיב מירסון פיטר קרייקס יוצר: ג'ין רודנברי
 עריכה:  פטר ברגר 
 שחקנים ראשיים:  ראה פירוט
 מוזיקה:  לאונרד רוזנמן
 צילום:  דונלד פטרמן 
 מדינה:  ארצות הברית 
 חברת הפקה:  פרמאונט Industrial Light & Magic
 חברה מפיצה:  סרטי פרמאונט
 הקרנת בכורה:  26 בנובמבר 1986
 משך הקרנה:  119 דקות
 שפת הסרט:  אנגלית
 סוגה:  סרט מדע בדיוני, סרט הרפתקאות, מדע בדיוני קומי, סרט מסע בזמן 
 תקציב:  25 מיליון דולר
 הכנסות:  109.7 מיליון דולר
 הכנסות באתר מוג'ו:   startrek4
 פרסים:  פרס סאטורן על התלבושות
 סרט קודם:  מסע בין כוכבים 3: החיפוש אחר ספוק
 סרט הבא:  מסע בין כוכבים 5: הגבול האחרון
 אתר רשמי
 דף הסרט ב־IMDb
 
מסע בין כוכבים 4: השיבה הביתה הוא סרט מדע בדיוני משנת 1986, והוא הרביעי בסדרת סרטי מסע בין כוכבים. סרט זה מסיים עלילה שהחלה ב"מסע בין כוכבים 2: זעמו של חאן". הסרט זכה לארבע מועמדויות לפרס אוסקר בקטגוריות הצילום, האפקטים, המוזיקה והסאונד. בנוסף קיבל אחת-עשרה מועמדויות לפרס סאטורן, מתוכם זכייה בפרס על התלבושות, וכן מועמדות לפרס הוגו על העיבוד הדרמטי הטוב ביותר.
הסרט הוקדש לצוות STS-51-L שנהרג באסון מעבורת החלל צ'לנג'ר.
עלילה

גשוש חייזרי מתקרב לכדור הארץ ושולח איתותים מוזרים שמאיידים את האוקיינוסים, שואב את כוחן של ספינות החלל הקרובות, וזורע תוהו ובוהו שמאיים להשמיד את הכוכב. אדמירל קירק וצוותו חוזרים על סיפון "ציפור הטרף" הקלינגונית לאחר שהחיו את ספוק מחדש בכוכב הלכת "וולקן" בסרט הקודם. הם יודעים כי לבטח יעמדו לדין לאחר שגנבו את ה"אנטרפרייז NCC-1701" וגרמו להשמדתה, אך הם שומעים על המשבר הנוכחי. ספוק מגלה כי הספינה החייזרית מנסה לשווא ליצור קשר עם לווייתנים שנכחדו לפני מאות שנים.
לאחר שספוק עורך חישובים בנוגע לאפשרות של מסע בזמן, הצוות משתמש ב"ציפור הטרף" באמצעות מקלעת כבידתית סביב השמש כדי לנסוע חזרה בזמן לסוף המאה ה-20. כאשר הם מגיעים לסן פרנסיסקו, קליפורניה של שנת 1986, הם מגלים שהמסע בזמן רוקן את גבישי הדיליתיום, אבל ספוק מציע לאסוף פוטונים מכור גרעיני. הם מחביאים את הספינה הקלינגונית המוסווית בפארק שער הזהב, ומחפשים אחר הלווייתנים, בזמן שהם גם בונים אקווריום בספינה שיצליח לאכלס אותם. קירק וספוק מגלים זוג לווייתנים גדולי-סנפיר בהשגחתה של ד"ר ג'יליאן טיילור באקווריום של סאוסליטו, ולומדים שהם ישוחררו בקרוב לטבע. קירק מספר לה על משימתו ומבקש את תדירות המעקב אחר הלווייתנים, אך היא מסרבת לשתף פעולה. בינתיים, סקוט ומקוי מחליפים את הנוסחה של אלומיניום שקוף עבור החומרים הדרושים לאקווריום, בעוד שסולו משתמש במסוק "בל UH-1 אירוקוי" להובלתם. אוהורה וצ'כוב מאתרים ספינה מונעת גרעינית, נושאת המטוסים "אנטרפרייז (CVN-65)". הם אוספים את הכוח שהם צריכים, אבל מתגלים על הסיפון. אוהורה משוגרת אך צ'כוב נתפס, ולאחר מכן נפצע קשה בניסיון בריחה.
ג'יליאן מגלה שהלווייתנים שוחררו מוקדם, והולכת לקירק לסיוע. ג'יליאן, קירק ומקוי מחלצים את צ'כוב מבית חולים סמוך וחוזרים ל"ציפור הטרף" הנטענת כעת. לאחר שהציל את הלווייתנים מציידי לווייתנים והוביל אותם לסיפון, הצוות חוזר עם ג'יליאן לזמנם. בהתקרבות לכדור הארץ, הבאונטי מאבדת את כוחה בגלל הגשושית החייזרית, ונוחת במימי מפרץ סן פרנסיסקו. לאחר שהשתחררו מכמעט טביעה, הלווייתנים מגיבים לאות הגשושית, וגורמים לעצם להפוך את השפעותיו על כדור הארץ ולחזור למעמקי החלל.
מאוחר יותר, צוות האנטרפרייז עומד לדין בפני מועצת הפדרציה. המועצה מכירה בחלקם בהצלת כדור הארץ ומבטלת את כל האשמות, מלבד אחת נגד קירק על אי ציות לקצין בכיר. קירק מורד לדרגת קפטן ומוחזר לפיקוד על ספינת חלל. דרכיהם של קירק וג'יליאן נפרדים, שכן היא הוקצתה לספינת מדע על ידי צי הכוכבים, בעוד שאביו של ספוק, סארק, מקבל לבסוף את הבחירה הקודמת של בנו להיכנס לצי הכוכבים. הצוות מגלה שהם קיבלו את האנטרפרייז איי שהושקה לאחרונה, ויוצא לטיסת מבחן.
שחקנים ראשיים

| שחקן | תפקיד |
| --- | --- |
ויליאם שאטנר: אדמירל/קפטן ג'יימס "ג'ים" טי קירק
לנרד נימוי: קפטן ספוק
דפורסט קלי: קומנדר (דוקטור) לאונרד "בונס" מקוי
ג'יימס דוהן: קפטן מונטגומרי "סקוטי" סקוט
ג'ורג' טקיי: קומנדר היקארו סולו
וולטר קניג: קומנדר פאבל צ'כוב
נישל ניקולס: קומנדר אוהורה
מייג'ל בארט: קומנדר (דוקטור) כריסטין צ'אפל
גרייס לי ויטני: קומנדר ג'ניס ראנד
רובין קורטיס: לוטננט סאביק
קתרין היקס: ד"ר ג'יליאן טיילור
מארק לנארד: השגריר סארק
אלכס הנטלהוף: ניקולס
ג'יין וייאט: אמנדה גרייסון
רוברט אלנשטיין: נשיא מועצת הפדרציה
ג'ון שאק: השגריר הקלינגוני קאמרוג
תקציב וביקורות

הסרט, שנעשה בתקציב של 25 מיליון דולר, היה להצלחה קופתית שהרוויח קרוב ל-110 מיליון דולר בארצות הברית, ו-133 מיליון ברחבי העולם. הוא נחשב לרווחי ביותר מבין כל עשרת הסרטים של סדרת "מסע בין כוכבים".
הערות שוליים

↑  Awards for Star Trek IV: The Voyage Home (1986)‎, באתר IMDb
| מסע בין כוכבים: הסדרה המקורית |
| --- | --- | --- |
| יוצר הסדרה | ג'ין רודנברי |  |
| שחקנים ראשיים | ויליאם שאטנר • לנרד נימוי • דפורסט קלי • ג'יימס דוהאן • ג'ורג' טאקיי • נישל ניקולס • וולטר קניג • מייג'ל בארט |  |
| דמויות ראשיות | ג'יימס טיבריוס קירק • ספוק • ליאונרד מק'קוי • מונטגומרי סקוט • היקארו סולו • ניוטה אוהורה • פאבל צ'כוב |  |
| דמויות משנה | הארי מאד • סאביק • סארק • חאן נוניאן סינג • כריסטופר פייק • כריסטין צ'אפל • זפרם קוקרן • קיילאס • ג'ניס ראנד • רוברט אפריל |  |
| גזעי חייזרים | אוריונים • אנדוריאנים • גורן • וולקנים • קלינגונים • רומולאנים |  |
| מושגים | אנטרפרייז • ג'נסיס • חולצה אדומה • טרנספורטר • יקום המראה • משכפל • פדרציית הכוכבים המאוחדת • הצו העליון • צי הכוכבים • קוביאשי מארו • רביע גלקטי |  |
| ציטוטים | ‏"Where no man has gone before"‏ • "אני רופא, לא..." •  "שגר אותי למעלה, סקוטי" |  |
| סרטי הקולנוע | מסע בין כוכבים • זעמו של חאן • החיפוש אחר ספוק • השיבה הביתה • הגבול האחרון • הארץ הלא נודעת |  |
| פרקים בולטים | The Menagerie • The City on the Edge of Forever • Spectre of the Gun |  |
| ראו גם | זיכיון מסע בין כוכבים • מסע בין כוכבים: סדרת האנימציה |  |
| --- | --- |
בקרת זהויות :  BNE: XX4893338  LCCN: n87875376  VIAF: 229352132   WorldCat (עם VIAF): 229352132
אילה רונאל

| --- | --- |

 לידה:  1953 (בת 71 בערך) ירושלים 
 שם לידה:  אילה ליפשיץ 
 מקום לימודים:  הגימנסיה העברית רחביה  הטכניון – מכון טכנולוגי לישראל 
 תחום יצירה:  אדריכלות 
 צאצאים:  אסף רונאל 
 
אילה רונאל (נולדה ב-1953) היא אדריכלית ישראלית. בעלת משרד לאדריכלות ותכנון ערים בתל אביב, שעוסק בתכנון מבנים, ותוכניות בנין עיר. עובדת עבור לקוחות ציבוריים, כמו: רשות מקרקעי ישראל, משרד הבנוי והשיכון ועיריות שונות. מכהנת במקביל גם כמרצה לארכיטקטורה בדרגת פרופסור חבר בבית הספר לארכיטקטורה באוניברסיטת תל אביב.
ביוגרפיה

נולדה בירושלים כאילה ליפשיץ, ושם גם גדלה והתחנכה. אמה, אלזה, הייתה עובדת סוציאלית באגף השיקום במשרד הביטחון. אביה, פרופ' ברוך ליפשיץ, היה מרצה ללימודים קלאסיים בפקולטה למדעי הרוח באוניברסיטה העברית בירושלים. לרונאל אח אחד גדול ממנה - צבי. למדה בבית ספר יסודי ובתיכון בגימנסיה העברית רחביה (סיימה ב-1971).
בשנים 1971–1973 שירתה בצבא כחיילת וכקצינה, וסיימה את שירותה כקצינת סעד וחינוך בבקו"ם.
עם תום שירותה הצבאי למדה ארכיטקטורה בפקולטה לארכיטקטורה בטכניון - מכון טכנולוגי לישראל (בשנים 1973–1978).
בשנים 1978–1980, עבדה במשרדי האדריכלים גדעון יגר וגד עירון, שם השתתפה בתכנון מוסדות ציבור ותוכניות בנין עיר.
בשנים 1980–1985, עבדה כמתכננת במחלקת מדיניות תכנון, עיריית ירושלים, שם השתתפה בהכנת תוכנית מפורטת לבניינים בקריית עיריית ירושלים, הייתה חברת צוות תוכנית האב ותוכנית המתאר לצפון ירושלים, והשתתפה בתוכנית שיקום והשלמת בניה למרכז העיר, ובפרויקטים נוספים.
משנת 1985 ועד היום היא בעלת משרד אדריכלים עצמאי (בשנים 1985–2004, היה בעלה לשעבר, הארכיטקט איתן רונאל, שותף במשרד).
משנת 1995 ועד היום היא מרצה לארכיטקטורה בבית הספר לארכיטקטורה באוניברסיטת תל אביב, ומכהנת שם כפרופסור חבר.
עבודתה המקצועית > כאדריכלית

רונאל מתמחה בתכנון עירוני במצבים מורכבים, בתכנון אלטרנטיבי עבור התארגנויות תושבים ובעלי קרקע, בתכנון מבני ציבור תוך התמקדות במבני ציבור טיפוליים ושיקומיים ובמבני חינוך.
היא קיבלה ציונים לשבח בשתי תחרויות פומביות:
ב-2003 - ציון לשבח בתחרות פומבית לתכנון המרחב הפתוח של נמל תל אביב בשיתוף עם האדריכליות גיליה ברגר ונטלי לביא.
2010 - ציון לשבח בתחרות פומבית לתכנון "ככר העיר" בחיפה בשיתוף עם מיכל בריאר ודפנה דורפמן.
משרד הארכיטקטים שבבעלותה השתתף בתכנון יותר מ-60 תוכניות בניין עיר ביישובים יהודיים (אילת, דימונה, טירת כרמל, ירושלים, תל אביב ועוד), וביישובים ערבים (באקה אל-גרביה, כפר כנא, כפר מנדא, סח'נין ועוד). כמו כן, תכנן המשרד יותר מ-50 מבני ציבור, ובהם: בתי ספר, ישיבות ומרפאות, וכן מבני מגורים, מבני מסחר ומבני משרדים.